wickkiey/tamil-wikipedia-markdown huggingface dataset:
# இராம் பரிக்சன் ராய்



**இராம் பரிக்சன் ராய்** (**Ram Parikshan Roy**) (1920–1997) இந்தியத் தாவரவியல் பேராசிரியர் ஆவார். மரபணுத் தொகையியல், உயிரணு மரபியல், தாவர இனப்பெருக்கம், திசு வளர்ப்பு மற்றும் உயிரணு வகைப்பாட்டியல் ஆகிய துறைகளில் குறிப்பிடத்தக்க பங்களிப்புகளைச் செய்தவர் ஆவார்.  

## தொடக்க வாழ்க்கை மற்றும் கல்வி
இராய் 1920 ஆம் ஆண்டில் இந்தியாவின் பீகார் மாநிலத்தில் உள்ள கங்காபூரில் பிறந்தார். 1947 ஆம் ஆண்டில் பாட்னா அறிவியல் கல்லூரியில் விரிவுரையாளராகத் தனது தொழில் வாழ்க்கையைத் தொடங்கினார்.: 1953-ஆம் ஆண்டில் கேம்பிரிட்ஜ் பல்கலைக்கழகத்தில் முனைவர் பட்டம் பெற்றார்.  

## தொழில் வாழ்க்கை
இராய் தனது 37 வயதில் பாட்னா பல்கலைக்கழகத்தில் பேராசிரியராகவும் தாவரவியல் தலைவராகவும் ஆனார். பின்னர் இவர் பாட்னாவில் உள்ள உயிரணு மரபியல் பிரிவில் சிறப்பு உதவி பல்கலைக்கழக மானியக்குழு மையத்தின் அறிவியல் பிரிவின் தலைவர் மற்றும் ஒருங்கிணைப்பாளர் பதவிகளில் பணியாற்றினார். 1982 ஆம் ஆண்டில் அறிவியல் மற்றும் தொழில்துறை ஆராய்ச்சி மன்றத்தில் தகைசால் விஞ்ஞானி ஆனார். இந்தியாவின் தேசிய அறிவியல் அகாதெமி, இந்திய தாவரவியல் சங்கம், இந்திய மரபியல் சங்கம் மற்றும் தாவர இனப்பெருக்க சங்கம் (லண்டன்) ஆகியவற்றின் உறுப்பினராகத் தேர்ந்தெடுக்கப்பட்டார். 1972-ஆம் ஆண்டில் இந்திய அறிவியல் காங்கிரசின் தலைவராக ஆனார். ராய் உயிரணுவியலாளர்கள் மற்றும் மரபியல் நிபுணர்களின் சங்கத்தின் நிறுவநர் செயலாளராக இருந்தார்.
# உலக அமைதி கோபுரம், சங்கரன்கோவில்

**உலக அமைதி கோபுரம்**, இந்தியாவின் தமிழ்நாட்டின் தென்காசி மாவட்டம், சங்கரன்கோயில் வட்டம், சங்கரன்கோவில் ஊராட்சி ஒன்றியத்தில் உள்ள வீரீருப்பு சிற்றூரில் அமைந்துள்ளது. புத்த விகாரம் மற்றும் தாது கோபுரத்துடன் கூடிய இந்த உலக அமைதி கோபுரம், சங்கரன்கோவிலுக்கு 5 கிலோ மீட்டர் தொலைவில் உள்ளது. இதுவே தென்னிந்தியாவில் 100 அடி உயரத்தில் அமைந்த பெரிய உலக அமைதிக் கோபுரம் ஆகும். இந்த உலக அமைதி கோபுரம் 150 அடி விட்டமும், 100 அடி உயரத்துடன் கட்டப்பட்டுள்ளது.வீரிருப்பு புத்த விகாரைக்கு அருகிலேயே புத்தர் கோயில் கட்டப்பட்டுள்ளது.கோபுரத்தில் 4 புத்தர் சிலைகள் வைக்கப்பட்டுள்ளது. இங்கு நாள்தோறும் காலையும், மாலையும் 4.30 முதல் 6.30 மணி வரை வழிபாடு நடைபெறுகிறது  

## வரலாறு
வீரீருப்பு கிராமத்தைச் சேர்ந்த காந்தியவாதி எம். முத்தையா மற்றும் அவரது குடும்பத்தினர், உலக அமைதி கோபுரம் கட்டுவதற்கு 2000ஆம் ஆண்டில் 5 ஏக்கர் நிலம் தானமாக வழங்கினர். மேற்குத் தொடர்ச்சி மலையடிவாரத்தில் அமைதியான சூழலில் அமைந்த இந்த உலக அமைதி கோபுரத்தடியில் [[கௌதம புத்தர்|கௌதம புத்தரின்]அஸ்தியின்]] சிறுபகுதியை வைத்து, கட்டிடப்பணி 2020ஆம் ஆண்டில் துவங்கப்பட்டது.
# கோத்ரா சந்திப்பு தொடருந்து நிலையம்


**கோத்ரா சந்திப்பு தொடருந்து நிலையம்** (*Godhra Junction railway station* (நிலையகக் குறியீடு: *GDA*), இந்தியாவின் குஜராத் மாநிலம், பஞ்சமகால் மாவட்டம், கோத்ரா நகரத்தில் உள்ளது. இது 3 நடைமேடைகள் கொண்டது.  
## வரலாறு

27 பிப்ரவரி 2022 அன்று அதிகாலையில் கோத்ரா தொடருந்து நிலையத்தில் நின்றிருந்த சபர்மதி விரைவு வண்டியின் பயணிகள் பெட்டி ஒன்றில் சமூக விரோதிகள், தீவைத்து எரித்ததில் அயோத்தியிலிருந்து திரும்பி வந்து கொண்டிருந்த 59 இந்து சமய பக்தர்கள் கொல்லப்பட்டனர்.  
## முக்கிய தொடருந்துகள்
- புதுதில்லி-அகமதாபாத்-மும்பை -விரைவு வண்டிகள்
- வாரணாசி-அகமதாபாத் - சபர்மதி விரைவு வண்டி

கீழ்கண்ட மெமு ரயில்கள் கோத்ரா தொடருந்து நிலையத்திலிருந்து செல்கிறது.  
- 69123/24 கோத்ரா – ஆனந்த்
- 69121/22 கோத்ரா – வடோதரா
- 69145/46 கோத்ரா – ஆனந்த்
- 69125/26 கோத்ரா – ஆனந்த்
- 69147/48 கோத்ரா – ஆனந்த்
## இதனையும் காண்க
- சபர்மதி விரைவு வண்டி
- தி சபர்மதி ரிப்போர்ட் (திரைப்படம்)
# சரோஜா சாவித்திரி போல்ராஜ்


**சரோஜா சாவித்திரி போல்ராஜ்** (*Saroja Savithri Paulraj*, பிறப்பு: 2 சூலை 1977) இலங்கை அரசியல்வாதியும் அமச்சரும் ஆவார். 2024 நவம்பரில் தேசிய மக்கள் சக்தி கட்சி சார்பாக மாத்தறை தொகுதியில் போட்டியிட்டு இலங்கை நாடாளுமன்ற உறுப்பினரானார். இவர் 2024 நவம்பரில் பெண்கள் மற்றும் சிறுவர் நலத்துறை அமைச்சராகத் தெரிவு செய்யப்பட்டார். தேசிய மக்கள் சக்தி கட்சியின் தேசியச் செயற்குழு உறுப்பினராகவும் உள்ளார். இவர் மாத்தறை மாவட்டத்தில் இருந்து தேர்ந்தெடுக்கப்பட்ட முதல் தமிழ்  நாடாளுமன்ற உறுப்பினரும், தென் மாகாண முதலாவது தமிழ் நாடாளுமன்ற உறுப்பினரும் ஆவார்.  

## தேர்தல் வரலாறு
**சரோஜா போல்ராஜின் தேர்தல் வரலாறு**

| 2024 நாடாளுமன்றம் | மாத்தறை மாவட்டம் | தேசிய மக்கள் சக்தி | தேசிய மக்கள் சக்தி | align= | } |
| --- | --- | --- | --- | --- | --- |
# யூஎஸ்ஜே 7 நிலையம்


**யூஎஸ்ஜே 7 நிலையம்** (ஆங்கிலம்: *USJ 7 Station*; மலாய்: *Stesen USJ 7*; சீனம்: USJ 7 站) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)*; மற்றும் சன்வே விரைவுப் பேருந்து வழித்தடத்தின் *(BRT Sunway Line)* *(BRT)* விரைவுப் பேருந்து போக்குவரத்து; ஆகியவற்றின் ஒருங்கிணைந்த நிலையமாகும்.  

இந்த நிலையம் சிலாங்கூர், சுபாங் ஜெயா, USJ 7 பகுதியில் அமைந்துள்ளது.  

## அமைவு
இந்த நிலையத்திற்கு கிழக்கே அமைந்துள்ள யூஎஸ்ஜே 7 குடியிருப்புப் பகுதியின் *(USJ 7 Neighbourhood)* பெயரில் இந்த நிலையத்திற்கும் பெயரிடப்பட்டது. 2 சூன் 2015-இல், சன்வே விரைவுப் பேருந்து வழித்தடம் இந்த நிலையத்திற்கு சேவை செய்யத் தொடங்கியபோது இந்த நிலையமும் திறக்கப்பட்டது.  

பின்னர், நிலையத்தின் கிளானா ஜெயா வழித்தடத்தில் இலகுரக விரைவுப் போக்குவரத்து 30 சூன் 2016-இல் திறக்கப்பட்டது. இந்த நிலையம் விரைவுப் பேருந்து; மற்றும் இலகுரக விரைவுப் போக்குவரத்து வழித்தடங்களுக்கான பரிமாற்ற நிலையமாக செயல்படுகிறது.  

## கிளானா ஜெயா வழித்தடம்

[[கிளானா ஜெயா வழித்தடம் அல்லது கிளானா ஜெயா இலகு விரைவு தொடருந்து வழித்தடம்' (*LRT Kelana Jaya Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (**LRT**) ஆகும்.  

இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.  

### ஒருங்கிணைந்த போக்குவரத்து அமைப்பு

இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட ஒருங்கிணைந்த போக்குவரத்து அமைப்பின் (*Klang Valley Integrated Transit System*) ஒரு பகுதியாகும்.  

கிளானா ஜெயா வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.  

## பேருந்து சேவைகள்

| யூஎஸ்ஜே 7 நிலையம் | சுபாங் மேவா, யூஎஸ்ஜே 1 | தைப்பான் எல்ஆர்டி நிலையம் |  |
| --- | --- | --- | --- |
| பசார் செனி இலகுத் தொடருந்து நிலையம் | சுபாங் மேவா, யூஎஸ்ஜே 1 | தைப்பான் எல்ஆர்டி நிலையம் யூஎஸ்ஜே 7 | } |

## சன்வே விரைவுப் பேருந்து வழித்தடம்

சன்வே விரைவுப் பேருந்து வழித்தடம் அல்லது **பிஆர்டி சன்வே வழித்தடம்** (ஆங்கிலம்: *BRT Sunway Line* (**BRT**) என்பது மலேசியா, சிலாங்கூர், மாநிலத்தின் பெட்டாலிங் ஜெயா பகுதியில் அமைந்துள்ள ஒரு விரைவுப் பேருந்து வழித்தடம் ஆகும்.  

இந்த வழித்தடம் கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பின் *(Klang Valley Integrated Transit System)* ஒரு பகுதியாகச் செயல்படுகிறது.  

உலகின் முதல் முழு மின்சார விரைவுப் பேருந்துச் சேவை என்றும் பெயர் பெற்றுள்ளது. இந்த வழித்தடம் ரேபிட் கேஎல் பேருந்து நிறுவனத்தால் இயக்கப்படுகிறது; மற்றும் பண்டார் சன்வே மற்றும் சுபாங் ஜெயாவில் மக்கள் அதிக அடர்த்தியான பகுதிகளுக்குச் சேவை செய்வதற்காக 2015-இல் அறிமுகப்படுத்தப்பட்டது.  

## காட்சியகம்
# எர்லிச்மேனைட்டு



**எர்லிச்மேனைட்டு** (*Erlichmanite*) என்பது OsS<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓசுமியம் சல்பைடு கனிமமாகக் கருதப்படும் இது இயற்கையிலேயே தோன்றுகிறது. உலோகப் பளபளப்புடன் சாம்பல் நிறத்தில் 5 என்ற மோவின் கடினத்தன்மை மதிப்பும், 9 என்ற ஒப்படர்த்தி மதிப்பும் கொண்டு இக்கனிமம் படிகமாகிறது. வண்டல் செயல்முறைகளின் போது குறிப்பிட்ட மூலப் பாறையிலிருந்து ஈர்ப்பு விசையால் பிரிக்கப்பட்ட உயர் உலோக தாதுக்களின் படிகத் திரட்சியில் காணப்படுகிறது. ஜோசப் எர்லிச்மேன், நாசா அமெசு ஆராய்ச்சி மையத்தில் எலக்ட்ரான் நுண்ணுயிர் ஆய்வாளரான இயோசப் எர்லிச்மேன் நினைவாகக் கனிமத்திற்கு எர்லிச்மேனைட்டு எனப் பெயரிடப்பட்டது.  

பன்னாட்டு கனிமவியல் சங்கம் எர்லிச்மேனைட்டு கனிமத்தை Erl என்ற குறியீட்டால் அடையாளப்படுத்துகிறது.
# பி. எஸ். கீர்த்தனா


**பி.எஸ்.கீர்த்தனா** (P. S. Keerthana) ஓர் இந்திய திரைப்பட நடிகையாவார். இயக்குநர் மணிரத்னத்தின் *கன்னத்தில் முத்தமிட்டால்* என்ற திரைப்படத்தில் குழந்தை நட்சத்திரமாக அறிமுகமாகி ரசிகர்களின் மனதைக் கவர்ந்தார். இப்படத்தில் சிறப்பான நடிப்பை வெளிப்படுத்தியதற்காக சிறந்த குழந்தை நடிகருக்கான தேசிய விருதையும் பெற்றார். கீர்த்தனா திரைப்படத் தயாரிப்பாளர் மணிரத்னத்திடம் உதவி இயக்குநராக இருந்தவர்.  

## தனிப்பட்ட வாழ்க்கை
கீர்த்தனா 1992 ஆம் ஆண்டு ஆகஸ்ட் 17 இல் இந்தியாவில் தமிழ்நாடு, சென்னையில் பிறந்தார். தமிழ் திரைப்பட இயக்குநர், நடிகர் மற்றும் தயாரிப்பாளருமான பார்த்திபன் மற்றும் நடிகை சீதா தம்பதியருக்கு பிறந்தார்.  

## தொழில்
கீர்த்தனா, 2002 இல் இயக்குநர் மணிரத்னம் இயக்கிய *கன்னத்தில் முத்தமிட்டால்* என்ற தமிழ் திரைப்படத்தில் குழந்தை நட்சத்திரமாக அறிமுகமானார். *செக்கச் சிவந்த வானம்* மற்றும் *காற்று வெளியிடை* திரைப்படங்களில் உதவி இயக்குநராக பணியாற்றியுள்ளார். *ஒத்த செருப்பு அளவு 7* மற்றும் *இரவின் நிழல்* ஆகிய திரைப்படங்களை தயாரித்துள்ளார்.  

## திரைப்படங்கள்
| ஆண்டு | திரைப்படம் | இயக்குநர் |
| --- | --- | --- |
| 2002 | கன்னத்தில் முத்தமிட்டால் | மணிரத்னம் |
# சபர்மதி விரைவு வண்டி



19167 / 19168 **அகமதாபாத்-வாரணாசி எக்ஸ்பிரஸ்** (*Ahmedabad-Varanasi Sabarmati Express*), மேற்கு இந்தியாவின் அகமதாபாத் நகரத்தையும், வட இந்தியாவின் வாரணாசி நகரத்தையும், ஜான்சி வழியாக இணைக்கும் விரைவுத் தொடர் வண்டி ஆகும். இது 1592 கிலோ மீட்டர் பயணத் தொலைவை, சராசரியாக 44 கிலோ மீட்டர் வேகத்தில், 34 மணி 35 நிமிட நேரத்தில் கடக்கிறது. இது அகலப் பாதையில், மின்சாரத்தில் ஓடும் தொடர் வண்டியாகும்.இவ்வண்டி வாரத்தின் நான்கு நாட்களான திங்கள், செவ்வாய், வியாழன், சனி ஆகிய கிழமைகளில் அகமதாபாத்திலிருந்து புறப்படுகிறது. இது 50 நிறுத்தங்களில் நின்று செல்கிறது.  

## பயண அட்டவணை
வண்டி எண் 19167 அகமதாபாத் தொடருந்து நிலையத்திலிருந்து (ADI) திங்கள், செவ்வாய், வியாழன், சனி ஆகிய கிழமைகளில் இரவு 11.10 மணி அளவில் புறப்படுகிறது.  

மறுமார்க்கத்தில் வண்டி எண் 19168 வாரணாசி சந்திப்பு தொடருந்து நிலையத்திலிருந்து (BCY)செவ்வாய், வியாழன், சனி மற்றும் ஞாயிற்றுக்கிழமைகளில் காலை 10.15 மணி அளவில் புறப்படுகிறது.  
## வழித்தடங்கள் மற்றும் நிறுத்தங்கள்
- அகமதாபாத் சந்திப்பு தொடருந்து நிலையம்
- மணிநகர்
- நாடியாத்
- ஆனந்த்
- வடோதரா
- கோத்ரா சந்திப்பு தொடருந்து நிலையம்
- தாகோத்
- ரத்லம்
- உஜ்ஜைன்
- ருதியாய் சந்திப்பு
- குணா சந்திப்பு
- அசோக்நகர் தொடருந்து நிலையம்
- பினா-எட்டாவா
- ஜான்சி
- கான்பூர்
- லக்னோ
- பைசாபாத்
- அயோத்தி சந்திப்பு தொடருந்து நிலையம்
- கோசைன்கஞ்ச்
- அக்பர்பூர்
- மாலிப்பூர்
- ஷாகஞ்ச்
- ஜவுன்பூர்
- **வாரணாசி சந்திப்பு தொடருந்து நிலையம்**
## பெட்டிகள் விவரம்
சபர்மதி எக்ஸ்பிரஸ் 21 பெட்டிகள் கொண்டது.  
- 1 அடுக்கு குளிர்சாதனப் பெட்டி 1
- 2 அடுக்கு குளிர்சானப் பெட்டி 1
- 3 அடுக்கு குளிர்சாதனப் பெட்டிகள் 6
- தூங்கும் வசதி பெட்டிகள் 8
- முன்பதிவில்லாத பொதுப் பெட்டிகள் 4
- என்சினுக்கு பின்னாள் முன்பதிவு இல்லாத இருக்கையுடன் கூடிய பார்சல் / ஜெனரேட்டர் பெட்டி 1

## வரலாறு

27 பிப்ரவரி 2002 அன்று காலையில் வாரணாசியிலிருந்து வந்த சபர்மதி எக்ஸ்பிரஸ் தொடருந்து கோத்ரா சந்திப்பு தொடருந்து நிலையத்தில் நின்றிருந்த போது, சமூக விரோதிகள் ஒரு பெட்டியில் நெருப்பு வைத்த காரணத்தால், பயணிகளில் 55 பேர் தீக்காயத்தால் கொல்லப்பட்டனர். இதனால் குஜராத்தில் பெரும் கலவரம் வெடித்தது.  

## இதனையும் காண்க
- கோத்ரா சந்திப்பு தொடருந்து நிலையம்
- கோத்ரா தொடருந்து எரிப்பு
- தி சபர்மதி ரிப்போர்ட் (திரைப்படம்)
# தைப்பான் எல்ஆர்டி நிலையம்


**தைப்பான் எல்ஆர்டி நிலையம்** அல்லது **தைப்பான் இலகு விரைவுப் போக்குவரத்து நிலையம்** (ஆங்கிலம்: *Taipan LRT Station*; மலாய்: *Stesen LRT Taipan*; சீனம்: 大班) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  

இந்த நிலையம் சிலாங்கூர், சுபாங் ஜெயா, USJ6 சுற்றுப்புறங்களை இணைக்கிறது.  

## அமைவு

கிள்ளான் பள்ளத்தாக்கு இலகு விரைவுப் போக்குவரத்து விரிவாக்கத் திட்டம், கிளானா ஜெயா எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரை நீடித்தது.  

USJ6 பகுதியில் இந்த நிலையம் அமைந்து இருந்ததால், எஸ்எஸ்15 எனும் பெயரும் இந்த நிலையத்திற்குச் சூட்டப்பட்டது.  

### சுபாங் ஜெயா SS12 - SS19; PJS7 / PJS9 / PJS11

சுபாங் ஜெயா மாநகர்ப் பகுதியில், பண்டார் சன்வே *(Bandar Sunway)* நகர்ப் பகுதியைச் சேர்ந்த **SS12** முதல் **SS19** வரையிலான குடியிருப்புப் பகுதிகள்; **PJS7** / **PJS9** / **PJS11** குடியிருப்புப் பகுதிகள்; ஆகியவற்றை இந்த மாநகரப் பகுதி கொண்டுள்ளது.  

**யூஎஸ்ஜே சுபாங் ஜெயா** *(USJ Subang Jaya)* அல்லது **யூஇபி சுபாங் ஜெயா** *(UEP Subang Jaya)* என்பது சுபாங் ஜெயா மாநகராட்சியின் கீழ் உள்ள நகர்ப்பகுதியாகும். யுனைடெட் புராஜெக்ட்ஸ் எஸ்டேட்ஸ் - சுபாங் ஜெயா *(United Projects Estates Bhd. Subang Jaya)* என்பதன் சுருக்கமே யூஎஸ்ஜே சுபாங் ஜெயா (**USJ**) ஆகும்.  

## கிளானா ஜெயா வழித்தடம்

கிளானா ஜெயா வழித்தடம் அல்லது கிளானா ஜெயா இலகு விரைவு தொடருந்து வழித்தடம்' (*LRT Kelana Jaya Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (**LRT**) ஆகும்.  

இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.  

### ஒருங்கிணைந்த போக்குவரத்து அமைப்பு

இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட ஒருங்கிணைந்த போக்குவரத்து அமைப்பின் (*Klang Valley Integrated Transit System*) ஒரு பகுதியாகும்.  

கிளானா ஜெயா வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.  

## பேருந்து சேவைகள்

| யூஎஸ்ஜே 7 நிலையம் | சுபாங் மேவா, யூஎஸ்ஜே 1 | தைப்பான் எல்ஆர்டி நிலையம் |  |
| --- | --- | --- | --- |
| தைப்பான் எல்ஆர்டி நிலையம் | வாவாசான் எல்ஆர்டி நிலையம் | வாவாசான் எல்ஆர்டி நிலையம் |  |
| பசார் செனி இலகுத் தொடருந்து நிலையம் | சுபாங் மேவா, யூஎஸ்ஜே 1 | தைப்பான் எல்ஆர்டி நிலையம் யூஎஸ்ஜே 7 |  |
| **BET3** | பசார் செனி இலகுத் தொடருந்து நிலையம் | சுபாங் மேவா, யூஎஸ்ஜே 1 | பங்சார் சாலை; யூஎஸ்ஜே 7; தைப்பான் எல்ஆர்டி நிலையம் யூஎஸ்ஜே 7 |
| சுபாங் ஜெயா நிலையம் | யூஎஸ்ஜே 7 நிலையம் | } |  |

## காட்சியகம்
# மோகினி டே



**மோகினி டே** (*Mohini Dey*) இந்தியாவின் கொல்கத்தாவைச் சேர்ந்த ஒரு தாழ்கேளொலி இசைக் கலைஞர் ஆவார். 1996 ஆம் ஆண்டு சூலை மாதம் 20 ஆம் தேதியன்று இவர் பிறந்தார். வங்காளதேசத்தைச் சேர்ந்த கான் பங்களா தொலைக்காட்சியில் ஒளிபரப்பான விண்டு ஆஃப் சேஞ்சு மற்றும் கோக் சுடுடியோ இந்தியா ஆகிய தொலைக்காட்சி தொடர்களின் ஒரு பகுதியாக இருந்தார். இசையமைப்பாளர் ஏ.ஆர். ரகுமானுக்காகவும் இவர் இசையமைக்கிறார்.  

## ஆரம்ப கால வாழ்க்கை
மோகினி டே மும்பையில் பிறந்து வளர்ந்தார். இவர் பிறந்தபோது, ​​தந்தை ஓர் அமர்வு இசைக்கலைஞராக பணிபுரிந்ததால், குடும்பத்தினர் அன்றாட வாழ்க்கையைச் சந்திக்கவே சிரமப்பட்டனர். இவரது இசைத் திறமையை மூன்று வயதிற்கு முன்பே கவனித்த தந்தை அத்திறமையை வளர்க்கத் தொடங்கினார். ஒன்பது அல்லது பத்து வயதில் மோகினி டே தனது முதல் தாழ்கேளோலி கிதாரைப் பெற்றார்.  

11 வயதிலிருந்தே மோகினி டே ஒரு திறமைசாலியாகத் திகழ்ந்தார். இவரது திறமையை இவரது தந்தையின் நண்பர் ரஞ்சித் பரோடு கவனித்தார். அவர் தனது இசைக்குழுவின் சுற்றுப்பயணங்களுக்கு மோகினியை அழைத்துச் சென்றார். இந்திய திரைப்பட இசையமைப்பாளான லூயிசு பேங்கு இவருக்கு வழிகாட்டியாக இருந்தார்.
# புரோமோ(டெட்ரா ஐதரோதயோபீன்) தங்கம்(I)



**புரோமோ(டெட்ரா ஐதரோதயோபீன்) தங்கம்(I)**(Bromo(tetrahydrothiophene)gold(I)) என்பது C<sub>4</sub>H<sub>8</sub>AuBrS என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். இது தங்கத்தின் ஒருங்கிணைப்பு சேர்மமாகும். பொதுவாக பயன்படுத்தப்படும் குளோரோ (டெட்ரா ஐதரோதயோபீன்) தங்கம்(I) சேர்மத்துடன் இது தொடர்பு கொண்டுள்ளது. இதேபோல், டெட்ரா ஐதரோதயோபீன் ஈந்தணைவி நிலையற்றதாகும். மற்ற வலுவான ஈந்தணைவிகளுடன் உடனடியாக பதிலீடு செய்யப்பட்டு நேரியல் தங்க புரோமைடு அணைவுச் சேர்மத்தை வழங்குகிறது.  

டெட்ராபுரோமோ ஆரிக் அமிலத்துடன் டெட்ரா ஐதரோதயோபீனைச் சேர்த்து வினைபுரியச் செய்து புரோமோ(டெட்ரா ஐதரோதயோபீன்) தங்கம்(I) தயாரிக்கப்படுகிறது. இவ்வினைக்குத் தேவையான டெட்ராபுரோமோ ஆரிக் அமிலமானது டெட்ராகுளோரோ ஆரிக் அமிலத்துடன் ஐதரோபுரோமிக் அமிலத்தை வினைபுரியச் செய்து தயாரித்துக் கொள்ளப்படுகிறது.
# வாவாசான் எல்ஆர்டி நிலையம்


**வாவாசான் எல்ஆர்டி நிலையம்** அல்லது **வாவாசான் இலகு விரைவுப் போக்குவரத்து நிலையம்** (ஆங்கிலம்: *Wawasan LRT Station*; மலாய்: *Stesen LRT Wawasan*; சீனம்: 轻轨站见解) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  

இந்த நிலையம் சிலாங்கூர், சுபாங் ஜெயா, USJ 13, USJ 14, USJ 19 சுற்றுப்புறங்களை இணைக்கிறது.  

## அமைவு

கிள்ளான் பள்ளத்தாக்கு இலகு விரைவுப் போக்குவரத்து விரிவாக்கத் திட்டம், கிளானா ஜெயா எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரை நீடித்தது.  

சுபாங் ஜெயா விவேகப் பள்ளியின் வளாகத்திற்கு அருகில் *(Kompleks Sekolah Wawasan Subang Jaya)* இந்த நிலையம் அமைந்து இருப்பதால், வாவாசான் எனும் பெயரும் இந்த நிலையத்திற்குச் சூட்டப்பட்டது.  

### சுபாங் ஜெயா யூஎஸ்ஜே 13, யூஎஸ்ஜே 14, யூஎஸ்ஜே 19

சுபாங் ஜெயா மாநகர்ப் பகுதியில், பண்டார் சன்வே *(Bandar Sunway)* நகர்ப் பகுதியைச் சேர்ந்த **யூஎஸ்ஜே 13**, **யூஎஸ்ஜே 14**, **யூஎஸ்ஜே 19** குடியிருப்புப் பகுதிகளை இந்த மாநகரப் பகுதி கொண்டுள்ளது.  

**யூஎஸ்ஜே சுபாங் ஜெயா** *(USJ Subang Jaya)* அல்லது **யூஇபி சுபாங் ஜெயா** *(UEP Subang Jaya)* என்பது சுபாங் ஜெயா மாநகராட்சியின் கீழ் உள்ள நகர்ப்பகுதியாகும். யுனைடெட் புராஜெக்ட்ஸ் எஸ்டேட்ஸ் - சுபாங் ஜெயா *(United Projects Estates Bhd. Subang Jaya)* என்பதன் சுருக்கமே யூஎஸ்ஜே சுபாங் ஜெயா (**USJ**) ஆகும்.  

## கிளானா ஜெயா வழித்தடம்

கிளானா ஜெயா வழித்தடம் அல்லது கிளானா ஜெயா இலகு விரைவு தொடருந்து வழித்தடம்' (*LRT Kelana Jaya Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (**LRT**) ஆகும்.  

இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.  

### ஒருங்கிணைந்த போக்குவரத்து அமைப்பு

இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட ஒருங்கிணைந்த போக்குவரத்து அமைப்பின் (*Klang Valley Integrated Transit System*) ஒரு பகுதியாகும்.  

கிளானா ஜெயா வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.  

## பேருந்து சேவைகள்

| தைப்பான் எல்ஆர்டி நிலையம் | வாவாசான் எல்ஆர்டி நிலையம் | வாவாசான் எல்ஆர்டி நிலையம் | } |
| --- | --- | --- | --- |

## காட்சியகம்
# மதுரையிலுள்ள தொடருந்து நிலையங்கள்


**மதுரை** தென் தமிழ்நாட்டின் நுழைவாயிலாகவும், மாநிலத்தின் இரண்டாவது பெரிய நகரமாகவும் உள்ளது. மேலும் இது மதுரை தொடருந்து கோட்டத்தின் தலைமையகமாகவும் உள்ளது. இது இந்தியாவின் தென்னக தொடருந்து மண்டலத்தின் மிகப்பெரிய தொடருந்து கோட்டமாகும். இந்த நகரத்தில் பல தொடருந்து நிலையங்கள் உள்ளன, அவற்றில் மதுரை சந்திப்பு என்பது மிக முக்கியமானதாகும்.  

## மதுரை தொடருந்து நிலையங்களின் பட்டியல்
| # | படம் | நிலையத்தின் பெயர் | நிலையக் குறியீடு | மாவட்டம் | தற்போதைய நிலை |  |
| --- | --- | --- | --- | --- | --- | --- |
| 1 | Madurai Junction | மதுரை சந்திப்பு | MDU | மதுரை | செயல்பாட்டில் உள்ளது |  |
| 2 | Koodal Nagar | கூடல் நகர் | KON | மதுரை | செயல்பாட்டில் உள்ளது |  |
| 3 | Madurai East | மதுரை கிழக்கு (கீழ்மதுரை) | MES | மதுரை | செயல்பாட்டில் உள்ளது |  |
| 4 | Thirupparankundram | திருப்பரங்குன்றம் | TDN | மதுரை | செயல்பாட்டில் உள்ளது |  |
| 5 | Vadapalanji | வடபழஞ்சி | VAJ | மதுரை | செயல்பாட்டில் உள்ளது |  |
| 6 | Nagamalai West | நாகமலை மேற்கு | NGMW | மதுரை | செயல்பாட்டில் இல்லை |  |
| 7 | Silaimaan | சிலைமான் | ILA | மதுரை | செயல்பாட்டில் உள்ளது |  |
| 8 | Samayanallur | சமயநல்லூர் | SER | மதுரை | செயல்பாட்டில் உள்ளது |  |
| 9 | Sholavandan | சோழவந்தான் | SDN | மதுரை | செயல்பாட்டில் உள்ளது |  |
| 10 | Vadipatti | வாடிப்பட்டி | VDP | மதுரை | செயல்பாட்டில் உள்ளது |  |
| 11 | Thirumangalam | திருமங்கலம் | TMQ | மதுரை | செயல்பாட்டில் உள்ளது |  |
| 12 | Kallikudi | கள்ளிக்குடி | KGD | மதுரை | செயல்பாட்டில் உள்ளது |  |
| 13 | Usilampatti | உசிலம்பட்டி | USLP | மதுரை | செயல்பாட்டில் உள்ளது |  |
| 14 | Karuppatti | கருப்பட்டி | KYR | மதுரை | தற்போதுள்ள நிலையம் செயல்பாட்டில் இல்லை |  |
| 15 | Chekkanurani | செக்கானூரணி | மதுரை | செயல்பாட்டில் இல்லை |  |  |
| 16 | Sivarakkottai | சிவரக்கோட்டை | எஸ். வி. கே. | மதுரை | செயல்பாட்டில் உள்ளது |  |
| 17 | Karumathur | கருமாத்தூர் | KAMU | மதுரை | செயல்பாட்டில் இல்லை |  |
| 18 | Sikkampatti | சிக்கம்பட்டி | சிக் | மதுரை | செயல்பாட்டில் இல்லை | } |
# புரோமின் பெர்குளோரேட்டு


| Name =  
| IUPACName =  
| PIN =  
| SystematicName = புரோமோபெர்குளோரேட்டு  
| OtherNames =  
| data page pagename =  

| ImageFile = Bromine perchlorate structure.png  
| ImageSize =  
| ImageAlt =  
| ImageName =  
| ImageClass =  
| ImageCaption =  
| ImageFile1 =  
| ImageSize1 =  
| ImageAlt1 =  
| ImageName1 =  
| ImageClass1 =  
| ImageCaption1 =  
| ImageFileL1 =  
| ImageSizeL1 =  
| ImageAltL1 =  
| ImageNameL1 =  
| ImageClassL1 =  
| ImageFileR1 =  
| ImageSizeR1 =  
| ImageAltR1 =  
| ImageNameR1 =  
| ImageClassR1 =  

| Section1 =  
| Section2 =  
## தயாரிப்பு
-20 °செல்சியசு வெப்பநிலையில் சீசியம் பெர்குளோரேட்டும் புரோமின் புளோரோசல்பேட்டும் சேர்ந்து வினையில் ஈடுபட்டால் புரோமின் பெர்குளோரேட்டு உருவாகும்.:
# யூஎஸ்ஜே 21 எல்ஆர்டி நிலையம்


**யூஎஸ்ஜே 21 எல்ஆர்டி நிலையம்** அல்லது **யூஎஸ்ஜே 21 இலகு விரைவுப் போக்குவரத்து நிலையம்** (ஆங்கிலம்: *USJ 21 LRT Station*; மலாய்: *Stesen LRT USJ 21*; சீனம்: USJ 21 轻轨站) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  

இந்த நிலையம் சிலாங்கூர், சுபாங் ஜெயா, யூஎஸ்ஜே 17, யூஎஸ்ஜே 18, யூஎஸ்ஜே 21 சுற்றுப் புறங்களுக்குச் சேவை செய்கிறது. இந்த நிலையம் மெயின் பேலஸ் வணிக வளாகத்திற்கு *(Main Place Mall)* அருகில் அமைந்துள்ளது.  

## அமைவு

கிள்ளான் பள்ளத்தாக்கு இலகு விரைவுப் போக்குவரத்து விரிவாக்கத் திட்டத்தின் கீழ் இந்த நிலையம் உருவாக்கப்பட்டது. இந்தத் திட்டம், கிளானா ஜெயா எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரை நீடிக்கிறது.  

இந்த நிலையம் சுபாங் ஜெயா, யூஎஸ்ஜே 21 அருகில் *(USJ 21)* அமைந்து இருப்பதால், யூஎஸ்ஜே 21 எனும் பெயரும் இந்த நிலையத்திற்குச் சூட்டப்பட்டது.  

### சுபாங் ஜெயா யூஎஸ்ஜே 21

சுபாங் ஜெயா மாநகர்ப் பகுதியில், பண்டார் சன்வே *(Bandar Sunway)* நகர்ப் பகுதியைச் சேர்ந்த யூஎஸ்ஜே 13, யூஎஸ்ஜே 14, யூஎஸ்ஜே 17, யூஎஸ்ஜே 18, யூஎஸ்ஜே 19, யூஎஸ்ஜே 21 குடியிருப்புப் பகுதிகளை இந்த மாநகரப் பகுதி கொண்டுள்ளது.  

**யூஎஸ்ஜே சுபாங் ஜெயா** *(USJ Subang Jaya)* அல்லது **யூஇபி சுபாங் ஜெயா** *(UEP Subang Jaya)* என்பது சுபாங் ஜெயா மாநகராட்சியின் கீழ் உள்ள நகர்ப்பகுதியாகும். யுனைடெட் புராஜெக்ட்ஸ் எஸ்டேட்ஸ் - சுபாங் ஜெயா *(United Projects Estates Bhd. Subang Jaya)* என்பதன் சுருக்கமே யூஎஸ்ஜே சுபாங் ஜெயா (**USJ**) ஆகும்.  

## கிளானா ஜெயா வழித்தடம்

கிளானா ஜெயா வழித்தடம் அல்லது கிளானா ஜெயா இலகு விரைவு தொடருந்து வழித்தடம்' (*LRT Kelana Jaya Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (**LRT**) ஆகும்.  

இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.  

### ஒருங்கிணைந்த போக்குவரத்து அமைப்பு

இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட ஒருங்கிணைந்த போக்குவரத்து அமைப்பின் (*Klang Valley Integrated Transit System*) ஒரு பகுதியாகும்.  

கிளானா ஜெயா வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.  

## பேருந்து சேவைகள்

| யூஎஸ்ஜே 21 எல்ஆர்டி நிலையம் | ஒன் சிட்டி, யூஎஸ்ஜே 23 | யூஎஸ்ஜே 20, யூஎஸ்ஜே 22, மெயின் பேலஸ் வணிக வளாகம் | } |
| --- | --- | --- | --- |

## காட்சியகம்
# தாமசுகிளார்கைட்டு-(Y)



**தாமசுகிளார்கைட்டு-(Y)** (*Thomasclarkite-(Y)*) என்பது (Na, Ce)(Y, REE)(HCO<sub>3</sub>)(OH)<sub>3</sub>·4(H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய கனிமமான இது 1997 ஆம் ஆண்டு வரை யுகே-93 என அறியப்பட்டது. மெக்கில் பல்கலைக்கழகப் பேராசிரியர் தாமசு எச். கிளார்க்கின் (1893-1996) நினைவாக இக்கனிமம் மறுபெயரிடப்பட்டது. கனடா நாட்டின் மாண்ட்-செயிண்ட்-இலேர் நகரத்தில் கிடைத்த பல அருமண் கனிமங்களில் இதுவும் ஒன்றாகும். கார பெக்மாடைட்டு பாறைகளின் இடையில் மட்டுமே இக்கனிமம் கிடைக்கிறது.  

பன்னாட்டு கனிமவியல் சங்கம் தாமசுகிளார்கைட்டு-(Y) கனிமத்தை Tcl-Y என்ற குறியீட்டால் அடையாளப்படுத்துகிறது.
# ஆலாம் மேகா எல்ஆர்டி நிலையம்


**ஆலாம் மேகா எல்ஆர்டி நிலையம்** அல்லது **ஆலாம் மேகா இலகு விரைவுப் போக்குவரத்து நிலையம்** (ஆங்கிலம்: *Alam Megah LRT Station*; மலாய்: *Stesen LRT Alam Megah*; சீனம்: 壮丽的自然风光) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  

இந்த நிலையம் சிலாங்கூர், சா ஆலாம், தாமான் பூங்கா நெகாரா, செக்சன் 27, ஆலாம் மேகா; போன்ற சுற்றுப் புறங்களுக்குச் சேவை செய்கிறது. இந்த நிலையம் மெயின் பேலஸ் வணிக வளாகத்திற்கு *(Main Place Mall)* அருகில் அமைந்துள்ளது.  

## அமைவு

கிள்ளான் பள்ளத்தாக்கு இலகு விரைவுப் போக்குவரத்து விரிவாக்கத் திட்டத்தின் கீழ் இந்த நிலையம் உருவாக்கப்பட்டது. இந்தத் திட்டம், கிளானா ஜெயா எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரை நீடிக்கிறது.  

ஆலாம் மேகா நிலையம் சா ஆலாம், செக்சன் 27, ஆலாம் மேகா பகுதியில் *(Alam Megah)* அமைந்து இருப்பதால், ஆலாம் மேகா எனும் பெயர் இந்த நிலையத்திற்குச் சூட்டப்பட்டது.  

## சா ஆலாம் மாநகராட்சி

சா ஆலாம் மாநகராட்சி *(Shah Alam City Council)* (**SACC**); என்பது மலேசியா, சிலாங்கூர் மாநிலத்தின் சா ஆலாம் மாநகரம்; பெட்டாலிங் மாவட்டத்தின் வடக்குப் பகுதி; கிள்ளான் மாவட்டத்தின் கிழக்குப் பகுதி ஆகிய நகர்ப் பகுதிகளை நிர்வகிக்கும் மாநகராட்சி ஆகும்.  

சிலாங்கூர் மாநில அரசாங்கத்தின் கீழ் செயல்படும் இந்த ஆனையம் 7 ​​திசம்பர் 1978-இல், மலேசியஉள்ளாட்சி சட்டத்தின் 71-இன் கீழ் தொடங்கப்பட்டது.  

## கிளானா ஜெயா வழித்தடம்

கிளானா ஜெயா வழித்தடம் அல்லது கிளானா ஜெயா இலகு விரைவு தொடருந்து வழித்தடம் (*LRT Kelana Jaya Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (**LRT**) ஆகும்.  

இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.  

### ஒருங்கிணைந்த போக்குவரத்து அமைப்பு

இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட ஒருங்கிணைந்த போக்குவரத்து அமைப்பின் (*Klang Valley Integrated Transit System*) ஒரு பகுதியாகும்.  

கிளானா ஜெயா வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.  

## பேருந்து சேவைகள்

| யூஎஸ்ஜே 21 எல்ஆர்டி நிலையம் | செக்சன் 27, சா ஆலாம் | சா ஆலாம் மாநகராட்சி |  |
| --- | --- | --- | --- |
| புத்ரா அயிட்ஸ் எல்ஆர்டி நிலையம் | சா ஆலாம் பேருந்து நிலையம் (செக்சன் 14) | ஆலாம் மேகா எல்ஆர்டி நிலையம் | } |

## காட்சியகம்
# இசுக்காண்டியம் பெர்யிரேனேட்டு


## தயாரிப்பு மற்றும் பண்புகள்
இசுக்காண்டியம்(III) ஆக்சைடுடன் பெர்யிரேனிக் அமிலத்தைச் சேர்த்து வினைபுரியச் செய்வதன் மூலம் இசுக்காண்டியம் பெர்யிரேனேட்டுச் சேர்மத்தை தயாரிக்க இயலும். கரைசலில் இருந்து இசுக்காண்டியம் பெர்யிரேனேட்டு முந்நீரேற்று வீழ்படிவாகிறது. இது 50 பாகை செல்சியசு வெப்பநிலையில் நீர் மூலக்கூற்றை இழந்து Sc(ReO<sub>4</sub>)<sub>3</sub>·H<sub>2</sub>O என்ற சேர்மம் உருவாகிறது. நீரற்ற வடிவத்தை 140 ° செல்சியசு வெப்பநிலைக்கு சூடுபடுத்தினால் உருவாகும். இசுக்காண்டியம் ஆக்சைடும் இரேனியம்(VII) ஆக்சைடும் 550 °செல்சியசு வெப்பநிலையில் உருவாகின்றன.  

P1 இடக்குழுவில் a=7.333, b=7.985, c=20.825 Å; α=93.35, β=92.20, γ=97.42° என்ற அணிக்கோவை அளவுருக்களுடன் முச்சரிவச்சுப் படிகத் திட்டத்தில் இசுக்காண்டியம் பெர்யிரேனேட்டு படிகமாகிறது.  

நீரிலுள்ள அமோனியம் பெர்யிரேனேட்டுடன் இசுக்காண்டியம் பெர்யிரேனேட்டு சேர்ந்து படிகமாகும் போது NH<sub>4</sub>Sc(ReO<sub>4</sub>)<sub>4</sub>·4H<sub>2</sub>O. உருவாகிறது.
# 2024 மகளிர் ஆசிய வெற்றியாளர் கோப்பை

**2024 மகளிர் ஆசிய வெற்றியாளர் கோப்பை** (*2024 Women's Asian Champions Trophy*) என்பது ஆசிய வளை கோல் பந்தாட்ட கூட்டமைப்பின் உறுப்பு நாடுகளில் சிறந்த ஆறு அணிகள் போட்டியிடும் பன்னாட்டு வளை கோல் பந்தாட்டப் போட்டியாகும். இரண்டு ஆண்டுகளுக்கு ஒருமுறை நடைபெறும் இந்த தொடரில், 2024 ஆம் ஆண்டில் நடப்பு வெற்றியாளர் அணியாக இந்திய தேசிய மகளிர் வளைதடிப் பந்தாட்ட அணி திகழ்கிறது. இந்தியாவின் பீகார் மாநிலம் ராச்கீர் நகரத்தில் நடைபெற்ற இறுதிப் போட்டியில் இந்திய மகளிர் அணி சீன அணியை வீழ்த்தி வெற்றி பெற்றது. இதுவரை நடைபெற்ற தொடர்களில் இந்திய மற்றும் தென் கொரிய அணிகள் தலா மூன்று முறையும். சப்பான் அணி ஒரு முறையும் கோப்பையை வென்றுள்ளன.  

தொடர்ந்து இரண்டாவது முறையாக இந்தியா இந்த போட்டியை நடத்தியது.
# இந்திய தேசிய மகளிர் வளைதடிப் பந்தாட்ட அணி



**இந்திய மகளிர் வளைதடிப் பந்தாட்ட அணி** (*India women's national field hockey team*) சர்வதேச வளைதடிப் பந்தாட்டப் போட்டிகளில் பங்கேற்கும் இந்தியாவின் முதன்மையான அங்கீகாரம் பெற்ற வளைதடிப் பந்தாட்ட அணியாகும்.  

இந்த அணி 2002 காமன்வெல்த் விளையாட்டு போட்டி மற்றும் 1982 ஆசிய விளையாட்டுப் போட்டிகளில் தங்கம் வென்றுள்ளது. அதேபோல் 2004 மற்றும் 2017 ஆம் ஆண்டுகளில் ஆசிய கோப்பை மற்றும் 2016, 2023 மற்றும் 2024 ஆம் ஆண்டுகளில் ஆசிய சாம்பியன்ஸ் டிராபியை வென்றுள்ளது.
# சல்கான் நகர் சட்டப்பேரவைத் தொகுதி



**சல்கான் நகர் சட்டமன்றத் தொகுதி** (Jalgaon City Assembly constituency) என்பது மேற்கு இந்திய மகாராட்டிரா மாநிலத்தில் உள்ள 288 சட்டமன்றத் தொகுதிகளில்<nowiki/>ஒன்றாகும். சல்கான் நகர் தொகுதியானது, சல்கான் மாவட்டத்தில் அமைந்துள்ள 11 சட்டமன்றத் தொகுதிகளில் ஒன்றாகும்.  

## சட்டப் பேரவை உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 1952 | காந்தரே பகவான் புத்தஜி | இந்திய தேசிய காங்கிரசு |
| 1957 | பலேராவ் சதாசிவ் நாராயண் | இந்தியப் பொதுவுடைமைக் கட்சி |
| 1962 | பிரதிபா பாட்டீல் | இந்திய தேசிய காங்கிரசு |
| 1967 | சலுங்கே டி.டி. |  |
| 1972 | மதுகர் ஆத்மாராம் பாட்டீல் |  |
| 1978 | ஈஸ்வர்லால் சங்கர்லால் ஜெயின் |  |
| 1980 | ஜெயின் சுரேசுகுமார் பிகம்சந்த் |  |
| 1985 | இந்திய காங்கிரசு (சோசலிஸ்ட்) |  |
| 1990 | இந்தியக் காங்கிரசு (சமதர்மம்) - சரத் சந்திர சின்கா |  |
| 1995 | இந்திய தேசிய காங்கிரசு |  |
| 1999 | சிவ சேனா |  |
| 2004 | தேசியவாத காங்கிரசு கட்சி |  |
| 2009 | சிவ சேனா |  |
| 2014 | சுரேஷ் தாமு போலே | பாரதிய ஜனதா கட்சி |
| 2019 |  |  |
| 2024 | } |  |

## தேர்தல் முடிவுகள்
### 2019
2019 இல், சல்கான் நகர் சட்டமன்றத் தொகுதியின் மொத்தம் வாக்களர்களின் எண்ணிக்கை 401328 ஆகும். மொத்த செல்லுபடியான வாக்குகள் 182127. பாரதிய ஜனதா கட்சி வேட்பாளர் சுரேஷ் தாமு போலே 113310 வாக்குகள் பெற்று வெற்றி பெற்றார். தேசியவாத காங்கிரஸ் வேட்பாளர் அபிசேக் சாந்தாராம் பாட்டீல் மொத்தம் 48,464 வாக்குகள் பெற்று இரண்டாவது இடத்தை பெற்றார்.
# விசாகா ராவத்



**விசாகா ராவத்** மும்பையைச் சேர்ந்த இந்திய அரசியல்வாதியும் மேனாள் மகாராட்டிர சட்டமன்ற உறுப்பினரும் ஆவார். இவர் சிவசேனா கட்சியினைச் சேர்ந்தவர். ராவத் பெருநகர மும்பை மாநகராட்சி முன்னாள் மாநகரத் தந்தையாக இருந்தார். 1999 முதல் 2004 வரை மகாராட்டிரா சட்டப்பேரவையில் தாதர் சட்டமன்றத் தொகுதியைப் பிரதிநிதித்துவப்படுத்தினார்.  

## வகித்தப் பதவிகள்

- 1997: பெருநகர மும்பை மாநகராட்சி உறுப்பினர்
- 1997: பெருநகர மும்பை மாநகராட்சி உறுப்பினர்
- 1999: மகாராட்டிரா சட்டப்பேரவை உறுப்பினர்
- 2010 துணைத் தலைவர், சிவ சேனா
- 2017: பெருநகர மும்பை மாநகராட்சி உறுப்பினர்
- 2017: குடிமைப் பணிகள் குழுவின் தலைவர், பெருநகர மும்பை மாநகராட்சி
- 2018: பெருநகர மும்பை மாநகராட்சி அவைத்தலைவர்
# சுபாங் ஆலாம் எல்ஆர்டி நிலையம்


**சுபாங் ஆலாம் எல்ஆர்டி நிலையம்** அல்லது **சுபாங் ஆலாம் இலகு விரைவுப் போக்குவரத்து நிலையம்** (ஆங்கிலம்: *Subang Alam LRT Station*; மலாய்: *Stesen LRT Alam Megah*; சீனம்: 梳邦阿南) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  

இந்த நிலையம் சிலாங்கூர், சா ஆலாம், சுபாங் ஆலாம், அரோமா துரோப்பிக்கா *(Aroma Tropika)* ஆகிய சுற்றுப் புறங்களுக்குச் சேவை செய்கிறது. இந்த நிலையம் ஆலாம் மேகா தேசியப் பள்ளி 2-க்கு *(Sekolah Kebangsaan Alam Megah 2)* அருகில் அமைந்துள்ளது.  

## அமைவு

கிள்ளான் பள்ளத்தாக்கு இலகு விரைவுப் போக்குவரத்து விரிவாக்கத் திட்டத்தின் கீழ் இந்த நிலையம் உருவாக்கப்பட்டது. இந்தத் திட்டம், கிளானா ஜெயா எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரை நீடிக்கிறது.  

சுபாங் ஆலாம் நிலையம் சா ஆலாம், சுபாங் ஆலாம் பகுதியில் *(Subang Alam)* அமைந்து இருப்பதால், சுபாங் ஆலாம் எனும் பெயர் இந்த நிலையத்திற்குச் சூட்டப்பட்டது.  

## சா ஆலாம் மாநகராட்சி

சா ஆலாம் மாநகராட்சி *(Shah Alam City Council)* (**SACC**); என்பது மலேசியா, சிலாங்கூர் மாநிலத்தின் சா ஆலாம் மாநகரம்; பெட்டாலிங் மாவட்டத்தின் வடக்குப் பகுதி; கிள்ளான் மாவட்டத்தின் கிழக்குப் பகுதி ஆகிய நகர்ப் பகுதிகளை நிர்வகிக்கும் மாநகராட்சி ஆகும்.  

சிலாங்கூர் மாநில அரசாங்கத்தின் கீழ் செயல்படும் இந்த ஆனையம் 7 ​​திசம்பர் 1978-இல், மலேசியஉள்ளாட்சி சட்டத்தின் 71-இன் கீழ் தொடங்கப்பட்டது.  

## கிளானா ஜெயா வழித்தடம்

கிளானா ஜெயா வழித்தடம் அல்லது கிளானா ஜெயா இலகு விரைவு தொடருந்து வழித்தடம் (*LRT Kelana Jaya Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (**LRT**) ஆகும்.  

இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.  

### ஒருங்கிணைந்த போக்குவரத்து அமைப்பு

இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட ஒருங்கிணைந்த போக்குவரத்து அமைப்பின் (*Klang Valley Integrated Transit System*) ஒரு பகுதியாகும்.  

கிளானா ஜெயா வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.  

## பேருந்து சேவைகள்

| சுபாங் ஆலாம் எல்ஆர்டி நிலையம் | செக்சன் 28, தாமான் ஆலாம் மேகா சா ஆலாம் | புத்ரா அயிட்ஸ் எல்ஆர்டி நிலையம் | } |
| --- | --- | --- | --- |
குறிப்பு: இந்தப் பேருந்துச் சேவை தற்காலிகமாக நிறுத்தப்பட்டு உள்ளது.  

## காட்சியகம்
# இந்திய காங்கிரசு (சோசலிஸ்ட்)



**இந்திய காங்கிரஸ் (சோசலிஸ்ட்)** Indian Congress (Socialist) என்பது 1978 முதல் 1986 வரை இந்தியா இருந்த ஒரு அரசியல் கட்சியாகும். இந்திய தேசிய காங்கிரசில் ஏற்பட்ட பிளவு காரணமாக இந்தக் கட்சி உருவாக்கப்பட்டது. ஆரம்பத்தில் இந்தக் கட்சி இந்திய தேசிய காங்கிரசு (உர்சு) என்று அழைக்கப்பட்டது, இதற்கு டி. தேவராசு உர்சு தலைமை தாங்கினார். 1977 பொதுத் தேர்தலில் இந்திரா காந்தி தோல்வியடைந்ததைத் தொடர்ந்து 1978 இல் தனது தாய்க் கட்சியிலிருந்து பிரிந்தது இந்திய தேசிய காங்கிரசு (உர்சு).  

இந்திய தேசிய காங்கிரசில் இருந்து, கர்நாடகம், கேரளா, மகாராஷ்டிரா மற்றும் கோவா சேர்ந்த மத்திய அமைச்சர்கள், மற்றும் முதலமைச்சர்கள் ஏ. கே. ஆண்டனி, சரத் பவார், தேவ் காந்த் பாருவா, பிரியரஞ்சன் தாஸ் முன்ஷி, சரத் சந்திர சின்ஹா, கே. பி. உன்னிகிருஷ்ணன் மற்றும் முகமது யூனுஸ் சலீம் உள்ளிட்ட பல சட்டமன்ற உறுப்பினர்கள் இந்திய தேசிய காங்கிரசு (உர்சு) கட்சிக்கு சென்றனர்.  

1981 அக்டோபரில் சரத் பவார் கட்சியின் தலைவராக பொறுப்பேற்றபோது, கட்சியின் பெயர் **இந்திய காங்கிரஸ் (சோசலிஸ்ட்) ** என்று மாற்றப்பட்டது.
# புரோப்பேனமைடு



**புரோப்பேனமைடு** (*Propanamide*) என்பது C<sub>3</sub>H<sub>7</sub>NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். CH<sub>3</sub>CH<sub>2</sub>C=O(NH<sub>2</sub>). என்ற அமைப்பு வாய்ப்பாட்டாலும் இது அடையாளப்படுத்தப்படுகிறது. புரோப்பேனாயிக்கு அமிலத்தினுடைய அமைடு சேர்மமாக இது வகைப்படுத்தப்படுகிறது.  

இந்த கரிமச் சேர்மம் ஓர் ஒற்றைப்-பதிலீடு செய்யப்பட்ட அமைடு ஆகும். அமைடு குழுவின் கரிமச் சேர்மங்கள் பல்வேறு கரிம செயல்முறைகளில் வினைபுரிந்து பிற பயனுள்ள சேர்மங்களை உருவாக்குகின்றன.  

## தயாரிப்பு
யூரியா மற்றும் புரோப்பேனாயிக்கு அமிலம் ஆகியவற்றுக்கு இடையே நிகழும் ஒடுக்க வினையின் மூலம் புரோப்பேனமைடு சேர்மத்தைத் தயாரிக்கலாம்:  

::<chem>(NH2)2CO + 2CH3CH2COOH -> CH3CH2CO(NH2) + H2O + CO2</chem>  

அல்லது அமோனியம் புரோப்பியோனேட்டை நீர் நீக்க வினைக்கு உட்படுத்தியும் இதை தயாரிக்கலாம்.  

::<chem>(NH4)CH3CH2COO -> CH3CH2CONH2 + H2O</chem>  

## வினைகள்
புரோப்பேனமைடு ஓர் அமைடாக இருப்பதால் எத்திலமீன் வாயுவை உருவாக்கப் பயன்படும் ஆஃப்மேன் மறுசீரமைப்பு வினையில் இது பங்கேற்க முடியும்.
# சாலிமர் தொடருந்து நிலையம்



**சாலிமர் தொடருந்து நிலையம்** (*Shalimar railway station* (SHM), இந்தியாவின் மேற்கு வங்காள மாநிலத்தின் தலைநகரான கொல்கத்தா பெருநகரப் பகுதியான ஹவுராவுக்கு அருகில் உள்ள சிப்பூர் எனுமிடத்தில் உள்ளது. இது ஹூக்ளி ஆற்றின் கரையில் உள்ளது. மேலும் இது கொல்கத்தா மெட்ரோவின் ஐந்து பெரிய நிலையங்களில் ஒன்றாக உள்ளது. மற்றவைகள் ஹவுரா சந்திப்பு தொடருந்து நிலையம், சியால்தா தொடருந்து நிலையம், கொல்கத்தா தொடருந்து நிலையம், சாந்த்ராகாச்சி தொடருந்து நிலையம் ஆகும்.  
## இதனையும் காண்க
- கொல்கத்தா மெட்ரோ
- கொல்கத்தா தொடருந்து நிலையம்
- ஹவுரா சந்திப்பு தொடருந்து நிலையம்
- சியால்தா தொடருந்து நிலையம்
- சாந்த்ராகாச்சி தொடருந்து நிலையம்
- சாலிமர் சென்னை வாராந்திர அதிவிரைவு வண்டி
# கொல்கத்தா தொடருந்து நிலையம்



**கொல்கத்தா தொடருந்து நிலையம்** (*Kolkata railway station* (*KOAA*), இந்தியாவின் மேற்கு வங்காள மாநிலத் தலைநகரான வடக்கு கொல்கத்தாவில் 2006ஆம் ஆண்டில் நிறுவப்பட்ட தொடருந்து நிலையம் ஆகும்.இந்நிலையம் 6 நடைமேடைகள் கொண்டது. 2006ஆம் ஆண்டிற்கு முன்னர் இவ்விடத்தில் சித்பூர் தொடருந்து நிலையம் இருந்தது. கொல்கத்தாவின் 5 பெரிய தொடருந்து நிலையங்களில் இதுவம் ஒன்றாகும். இந்நிலையம் கொல்கத்தா மெட்ரோ நிலையங்களின் தலைமையகமாக உள்ளது. இந்நிலையத்திலிருந்து நாள்தோறும் 25 தொடருந்துகளும்.6 இலட்சம் பயணிகளும் பயணிக்கின்றனர்.  

## படக்காட்சிகள்

## இதனையும் காண்க
- கொல்கத்தா மெட்ரோ
- ஹவுரா சந்திப்பு தொடருந்து நிலையம்
- சியால்தா தொடருந்து நிலையம்
- சாந்த்ராகாச்சி தொடருந்து நிலையம்
# இராமலிங்கம் சந்திரசேகர்


**இராமலிங்கம் சந்திரசேகர்** (*Ramalingam Chandrasekar*, பிறப்பு: 22 சனவரி 1963) இலங்கைத் தமிழ் அரசியல்வாதியும் அமைச்சரும் ஆவார். தேசிய மக்கள் சக்தி, மக்கள் விடுதலை முன்னணி ஆகியவற்றின் உறுப்பினரான இவர், தேசியப் பட்டியல் நாடாளுமன்ற உறுப்பினராக 2001 முதல் 2010 வரையும் இருந்துள்ளார். பின்னர் 2024 நவம்பர் முதல் ஆளும் தேசிய மக்கள் கட்சியின் தேசியப் பட்டியல் உறுப்பினராக உள்ளார். இவர் அனுர குமார திசாநாயக்கவின் அமைச்சரவையில் 2024 நவம்பர் 18 முதல் கடற்தொழில், நீரியல் மற்றும் கடல் வளங்கள் அமைச்சராக நியமிக்கப்பட்டார்.
# புரோமோ அனிலின்



**புரோமோ அனிலின்** (*Bromoaniline*) என்பது C<sub>6</sub>H<sub>6</sub>BrN என்ற என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மத்திற்கு மூன்று மாற்றியன்கள் உள்ளன. அரோமாட்டிக்கு வளையத்தில் புரோமின் அணுவானது ஆர்த்தோ, மெட்டா, பாரா என மூன்று நிலைகளிலும் மாறி மாறி இணைந்திருப்பதால் இம்மாற்றியங்கள் தோன்றுகின்றன.  
அவை:  
- 2-புரோமோ அனிலின் (*o*-புரோமோ அனிலின்)
- 3-புரோமோ அனிலின் (*m*-புரோமோ அனிலின்)
- 4-புரோமோ அனிலின் (*p*-புரோமோ அனிலின்)
# புத்ரா அயிட்ஸ் எல்ஆர்டி நிலையம்


**புத்ரா அயிட்ஸ் எல்ஆர்டி நிலையம்** அல்லது **புத்ரா அயிட்ஸ் இலகு விரைவுப் போக்குவரத்து நிலையம்** (ஆங்கிலம்: *Putra Heights LRT Station*; மலாய்: *Stesen LRT Putra Heights*; சீனம்: 布特拉高原站) என்பது மலேசியா, கோலாலம்பூர், கிளானா ஜெயா வழித்தடம்; செரி பெட்டாலிங் ஆகிய வழித்தடங்கள் பரிமாறும் இடத்தில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும்.  

உயர்த்தப்பட்ட நிலையில் அமைக்கப்பட்டுள்ள இந்த நிலையம், சிலாங்கூர், சா ஆலாம், சுபாங் ஜெயா, புத்ரா அயிட்ஸ், பெர்சியாரான் புத்ரா இண்டா அருகில் அமைந்துள்ளது.  

## அமைவு

பிரசரானாவின் போக்குவரத்து விரிவாக்கத் திட்டத்தின் கீழ் இந்த நிலையம் உருவாக்கப்பட்டது. மஸ்ஜித் ஜமெயிக் எல்ஆர்டி நிலையத்திற்குப் பிறகு, இந்த நிலையத்தில் தான் கிளானா ஜெயா வழித்தடம்; செரி பெட்டாலிங் ஆகிய இரு வழித்தடங்களும் இணைகின்றன.  

பிரசரானாவின் போக்குவரத்து விரிவாக்கத் திட்டத்தின் கீழ் உருவாக்கப்பட்ட 25 நிலையங்களில் இந்த நிலையமும் ஒன்றாகும். இந்த நிலையம் சூன் 2016-இல், திறக்கப்பட்டது. சுபாங் ஜெயா, புத்ரா அயிட்ஸ் பகுதியில் இந்த நிலையம் அமைந்து இருப்பதால், புத்ரா அயிட்ஸ் எனும் பெயர் இந்த நிலையத்திற்கும் சூட்டப்பட்டது.  

===தனித்தனி வழித்தடங்கள்====  

கிள்ளான் பள்ளத்தாக்கின் மிகப்பெரிய தொடருந்து நிலையங்களில் இதுவும் ஒன்றாகும். இந்த நிலையம் 2 பக்க மேடைகள் மற்றும் 1 தீவு மேடையுடன் நான்கு மேடைகளைக் கொண்டுள்ளது.  

இரண்டு வழித்தடங்களிலும் உருவாக்கப்பட்ட வெவ்வேறு தொடருந்து அமைப்பின் காரணமாக, அவை ஒரே வழித்தடத்தைப் பகிர்ந்து கொள்ளாமல், அதற்குப் பதிலாக அவற்றுக்கான தனித்தனி வழித்தடத்தைப் பயன்படுத்துகின்றன. புத்ரா அயிட்ஸ் எல்ஆர்டி நிலையம், சிறப்பான ஓர் உள்கட்டமைப்பைக் கொண்ட நிலையமாக அறியப்படுகிறது.  

## கிளானா ஜெயா வழித்தடம்

கிளானா ஜெயா வழித்தடம் அல்லது கிளானா ஜெயா இலகு விரைவு தொடருந்து வழித்தடம் (*LRT Kelana Jaya Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (**LRT**) ஆகும்.  

இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.  

### ஒருங்கிணைந்த போக்குவரத்து அமைப்பு

இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட ஒருங்கிணைந்த போக்குவரத்து அமைப்பின் (*Klang Valley Integrated Transit System*) ஒரு பகுதியாகும்.  

கிளானா ஜெயா வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.  

## பேருந்து சேவைகள்

| புத்ரா அயிட்ஸ் எல்ஆர்டி நிலையம் | புக்கிட் லஞ்சோங் | மலேசிய வடக்கு-தெற்கு விரைவுச்சாலை, மத்திய இணைப்பு |  |
| --- | --- | --- | --- |
| புத்ரா அயிட்ஸ் எல்ஆர்டி நிலையம் | பண்டார் சவுஜானா புத்ரா சா ஆலாம், கோலா லங்காட் | மலேசிய வடக்கு-தெற்கு விரைவுச்சாலை, மத்திய இணைப்பு | } |

## காட்சியகம்
**புத்ரா அயிட்ஸ் எல்ஆர்டி நிலையக் காட்சிப் படங்கள்:**
# குராமைட்டு


**குராமைட்டு** (*Kuramite*) என்பது Cu<sub>3</sub>SnS<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சிடாணைட்டு குழு கனிமமாகக் கருதப்படும் இது சல்பைட்டு வகை கனிமமாகும். உசுபெக்கிசுதானில் உள்ள சட்கல்-குராமின்சுகி மலைகளில் முதன் முதலில் கண்டுபிடிக்கப்பட்டது. இங்குள்ள கோச்புலாக்கு Au-Ag-Te படிவுகளில் குராமைட்டு முதலில் கண்டுபிடிக்கப்பட்டது.  

## தோற்றம்
குராமைட்டு கனிமம் தங்க-சல்பைடு-குவார்ட்சு இழைகளில் கோல்டுபீல்டைட்டு கனிமத்துடன் கலந்திருப்பது கண்டுபிடிக்கப்பட்டது. உசுபெக்கித்தானில் உள்ள கோச்புலாக்கு படிவுகளில் இது காணப்படுகிறது. நுண்ணிய படிகங்களாகவும் குராமைட்டு தோன்றுகிறது.  

ஆர்க்டிக் பெருங்கடல், அர்கெந்தினா, சிலி, காங்கோ, கிரீசு, அங்கேரி, சப்பான், ஐக்கிய இராச்சியம் அமெரிக்கா ஆகிய நாடுகளில் குராமைட்டு கண்டறியப்பட்டுள்ளது.  

## இயற்பியல் பண்புகள்
மோவின் அளவு கோலில் குராமைட்டின் கடினத்தன்மை 5 ஆகும். மேலும் இதன் அடர்த்தி 4.56 ஆகும். உலோகப் பளபளப்பும் உலோகக் கோடுகளுடன் கூடிய ஒளிபுகா எஃகு சாம்பல் நிறமாகவும் குராமைட்டு காணப்படுகிறது.  

## வேதிப் பண்புகள்
குராமைட்டின் மூலக்கூற்று வாய்ப்பாடு Cu<sub>3</sub>SnS<sub>4</sub> என்பதாகும். இரும்பு, துத்தநாகம் மற்றும் இண்டியம் தனிமங்கள் இதனுடன் இருக்கும் அசுத்தங்களாகும்.  

**இயைபு**

| வெள்ளீயம் | 27.13% |  |
| --- | --- | --- |
| கந்தகம் | 29.31% | } |
## எக்சுகதிர் படிகவியல் ஆய்வு
குராமைட்டின் எக்சு-கதிர் ஆய்வு தூள் முறையைப் பயன்படுத்தி ஆராயப்பட்டது. உருசியாவின் அறிவியல் அகாடமியின் கனிமவியல் ஆய்வகத்தில், வசோவா என்பவரால் இந்த ஆராய்ச்சி செய்யப்பட்டது. குராமைட்டு கனிமம் சிடானைட்டு -கெசுட்டரைட்டு குழுவுடன் தொடர்புடையதாகக் கண்டறியப்பட்டது. a=5.445±0.005 Å, c=10.75±0.02 Å, c/a=1.972 என்ற அலகு செல் அளவுருக்களும் கண்டறியப்பட்டன.  
**தூள் மாறுபாடு தரவு**

| 3.13 Å | (10) |  |
| --- | --- | --- |
| 1.914 Å | (8) |  |
| 1.640 Å | (6) |  |
| 1.108 Å | (4) |  |
| 1.244 Å | (3) |  |
| 2.70 Å | (2) |  |
| 1.044 Å | (2) | } |
# இசுட்ரோன்சியம் புளோரைடு



**இசுட்ரோன்சியம் புளோரைடு** (*Strontium fluoride*) என்பது SrF<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். இசுட்ரோன்சியம்(II) புளோரைடு , இசுட்ரோன்சியம் இருபுளோரைடு, இசுட்ரோன்சியம் டைபுளோரைடு என்ற பெயர்களாலும் இச்சேர்மம் அறியப்படுகிறது. இசுட்ரோன்சியத்தின் புளோரைடு உப்பான இது நொறுங்கக் கூடியதாகவும் வெண்மையான படிகத் திண்மமாகவும் காணப்படுகிறது. இயற்கையில் இசுட்ரோன்சியோபுளோரைட்டு கனிமம் போன்ற தோற்றத்தில் இக்கனிமம் காணப்படுகிறது.  

## தயாரிப்பு
ஐதரோபுளோரிக் அமிலத்துடன் இசுட்ரோன்சியம் கார்பனேட்டைச் சேர்த்து வினைபுரியச் செய்து இசுட்ரோன்சியம் புளோரைடு தயாரிக்கப்படுகிறது.  

## கட்டமைப்பு
இசுட்ரோன்சியம் புளோரைடு புளோரைட்டு கட்டமைப்பை ஏற்றுக்கொள்கிறது. வாயு நிலையில் SrF<sub>2</sub> என்ற இம்மூலக்கூறு நேரியல் அல்லாத அமைப்புடன் F−Sr−F கோணம் தோராயமாக 120° அளவைக் கொண்டுள்ளது. இணைதிறன் கூடு இலத்திரன் சோடிகளின் தள்ளுகைக் கொள்கைக்கு கோட்பாட்டிற்கு இது விதிவிலக்காகும். ஏனெனில் இக்கொள்கை ஒரு நேரியல் கட்டமைப்பைக் கணிக்கும். இணைதிறன் கூட்டுக்கு கீழே உள்ள கூட்டில் உள்ள d ஆர்பிட்டால்களின் பங்களிப்புகள் பொறுப்பு என்று முன்மொழிவதற்கு தொடக்க நிலை கணக்கீடுகள் மேற்கோள் காட்டப்பட்டுள்ளன. மற்றொரு முன்மொழிவு என்னவென்றால், இசுட்ரோன்சியம் அணுவின் எலக்ட்ரான் மையத்தின் முனைப்புத்திறன் Sr−F பிணைப்புகளுடன் தொடர்பு கொள்ளும் தோராயமான மின்னழுத்த விநியோகத்தை உருவாக்குகிறது.  

## பண்புகள்
இசுட்ரோன்சியம் புளோரைடு கிட்டத்தட்ட நீரில் கரையாது. 25 பாகை செல்சியசு வெப்பநிலையில் இதன் கரைதிறன் சமநிலை அளவு (K<sub>sp</sub>) தோராயமாக 2.0x10<sup>−10</sup> ஆகும்.  

கண்கள் மற்றும் தோலில் இசுட்ரோன்சியம் புளோரைடு எரிச்சலூட்டும். உள்ளிழுக்கும் போது அல்லது உட்கொள்ளும்போது தீங்கு விளைவிக்கும். CaF<sub>2</sub> மற்றும் BaF<sub>2</sub> சேர்மங்கள் போன்றே, SrF<sub>2</sub> உயர்ந்த வெப்பநிலையில் மீ அயன கடத்துத்திறனைக் காட்டுகிறது.  

இசுட்ரோன்சியம் புளோரைடு வெற்றிட புற ஊதா (150 nm) முதல் அகச்சிவப்பு (11 μm) வரையிலான அலைநீளங்களில் ஒளி புகும் தன்மை கொண்டதாக உள்ளது. இதன் ஒளியியல் பண்புகள் கால்சியம் புளோரைடு மற்றும் பேரியம் புளோரைடு ஆகியற்றுக்கு இடைநிலையில் உள்ளன.  

## பயன்கள்
இசுட்ரோன்சியம் புளோரைடு ஒரு சிறிய அளவிலான சிறப்புப் பயன்பாடுகளுக்கு ஒளியியல் பொருளாகப் பயன்படுத்தப்படுகிறது. எடுத்துக்காட்டாக, வில்லைகள் மீது ஒளியியல் பூச்சு போன்ற பயன்பாடுகளில் இது பயன்படுத்தப்படுகிறது.  

கதிரியக்க ஐசோடோப் வெப்பமின் உற்பத்தி இயந்திரங்களில் கதிரியக்க ஐசோடோப்பு கடத்தியாக இசுட்ரோன்சியம் -90 பயன்படுத்தப்படுகிறது.
# மக்கபேயர்கள்

**மக்கபேயர்கள்** (*Maccabees*), எலனியக் காலத்தில், யூதேயா மற்றும் அதனைச் சுற்றியுள்ள பகுதிகளை செலூகிக்கியப் பேரரசிடமிருந்து கிளர்ச்சிகள் மூலம் கைப்பற்றி மக்கபேய அரசை நிறுவிய யூத போர் வீரர்கள் ஆவார். .  
இந்த மக்கபேய யூதர்கள் மக்கபேய அரசை கிமு 140 முதல் கிமு 37 முடிய ஆட்சி செய்தனர்.  

## வரலாறு
மேற்காசியாவை ஆட்சி செய்த பண்டைய கிரேக்க செலூகிக்கியப் பேரரசர் அந்தியோகஸ் IV எபிபேன்ஸ் (கிமு 175- 164) ஆட்சிக் காலத்தில், எருசலேத்தில் யூத மத குரு *ஜேசன்* இருந்தார். யூதேயாவின் ஆளுநர் மூன்றாம் ஒனியசை பதவியிலிருந்து நீக்கி, *மெனலாஸ்* என்ற யூதரை நியமித்தார் பேரரசர் அந்தியோகஸ்.  

இதனால் மெனெலாஸ் ஓனியாசை படுகொலை செய்ததுடன், மெனலாசின் சகோதரர் லிசிமாச்சஸ் சாலமன் கோவிலிலின் புனித பாத்திரங்களை திருடினார். ஓனியாசின் கொலைக்காக மெனலாஸ் கைது செய்யப்பட்டார் மற்றும் பேரரசர் அந்தியோகஸ் முன் ஆஜர்படுத்தப்பட்டார். ஆனால் அவர் சிக்கலில் இருந்து வெளியேற கையூட்டு கொடுத்தார். யூத மத குரு *ஜேசன்* மெனலாஸை ஆளுநர் பதவியிலிருந்து வெளியேற்றிவிட்டு மீண்டும் பிரதான ஆசாரியரானார். கிமு 168ஆம் ஆண்டில் செலுக்கியப் பேரரசர் மூன்றாம் அந்தியோகஸ் (ஆட்சிக் காலம் கிமு 223–187) சாலமோனின் கோயிலைக் கொள்ளையடித்ததுடன், எருசலேமைத் தாக்கி, பெண்களையும் குழந்தைகளையும் சிறைப்பிடித்தார்.  

இதனால் யூதேயா பகுதியில் மக்கபேய யூதர்கள், கிரேக்க செலூகிக்கியப் பேரரசுக்கு எதிராக பெரும் கிளர்ச்சி செய்து, யூதேயாவில் மக்கபேய அரசை நிறுவினர்.
# செந்தூல் தீமோர் எல்ஆர்டி நிலையம்


**செந்தூல் தீமோர் எல்ஆர்டி நிலையம்** அல்லது **செந்தூல் தீமோர் இலகு விரைவுப் போக்குவரத்து நிலையம்** (ஆங்கிலம்: *Sentul Timur LRT Station*; மலாய்: *Stesen LRT Sentul Timur*; சீனம்: 冼都东) என்பது மலேசியா, கோலாலம்பூர், அம்பாங் வழித்தடம்; செரி பெட்டாலிங் வழித்தடம்; ஆகிய வழித்தடங்கள் பரிமாறும் இடத்தில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும்.  

உயர்த்தப்பட்ட நிலையில் அமைக்கப்பட்டுள்ள இந்த நிலையம், கோலாலம்பூர், செந்தூல் நகர்ப்புறத்தில் அமைந்துள்ளது. நடுத்தர மற்றும் குறைந்த விலை மனைத்திட்டங்களால் சூழப்பட்டுள்ள இந்த நிலையத்திற்கு அருகில் பங்சாபுரி மெலூர் *(Pangsapuri Melur)* எனும் பிரபலமான அடுக்குமாடி மனை வளாகம் உள்ளது.  

## பொது

செந்தூல் என்பது கோலாலம்பூரில் உள்ள ஒரு முக்கிய நகரமாகும். இது செந்தூல் பாராட் *(Sentul Barat)* மற்றும் செந்தூல் தீமோர் *(Sentul Timur)* என இரண்டு பிரிவுகளாகப் பிரிக்கப்பட்டுள்ளது. செந்தூல் சாலை மற்றும் ஈப்போ சாலை ஆகியவை இப்பகுதிகளுக்குச் சேவை செய்யும் இரண்டு முக்கிய சாலைகள் ஆகும்.  

இந்தச் செந்தூல் தீமோர் எல்ஆர்டி நிலையம், ஒரு பரிமாற்ற நிலையமாக நியமிக்கப்படாவிட்டாலும், இதே செந்தூல் தீமோர் எல்ஆர்டி நிலையத்திலிருந்து பத்துமலை–புலாவ் செபாங் வழித்தடத்தில் உள்ள செந்தூல் கொமுட்டர் நிலையம் வரை பயணிகள் நடந்தே செல்லலாம். நடந்து செல்ல ஏறக்குறைய 15 - 20 நிமிடங்கள் பிடிக்கும்.  

## வரலாறு

இந்த நிலையம் அம்பாங் வழித்தடம்; செரி பெட்டாலிங் வழித்தடம்; ஆகிய இரு வழித்தடங்கள் மூலமாக்ச் சேவை செய்யப்படுகிறது. முன்னாள் இஸ்டார் எல்ஆர்டி அமைப்பின் இரண்டாம் கட்ட கட்டுமானத்தின் ஒரு பகுதியாக, 1998-இல் இந்த நிலையம் திறக்கப்பட்டது.  

இந்த நிலையம் செந்தூல் தீமோர் நகரையும்; மற்றும் சுற்றியுள்ள பகுதிகளையும் இணைக்கும் இலக்கைக் கொண்டது.  

## செரி பெட்டாலிங் வழித்தடம்

அம்பாங் வழித்தடம்; மற்றும் செரி பெட்டாலிங் வழித்தடங்கள், முன்பு இலகு தொடருந்து இஸ்டார் (**LRT STAR)** *(Sistem Transit Aliran Ringan)* வழித்தடம் என்று அழைக்கப்பட்டன. செந்தூல் தீமோர் எல்ஆர்டி நிலையத்தில் இருந்து அம்பாங் நிலையம் மற்றும் செரி பெட்டாலிங் நிலையம் வழியாக சோவ் லின் நிலையத்திற்கு இரண்டு தடங்களைக் கொண்டிருந்தது.  

இலகு தொடருந்து இஸ்டார் திட்டம் முதன்முதலில் 1981-ஆம் ஆண்டு மலேசியப் போக்குவரத்து தலையாயத் திட்டத்தில் முன்மொழியப்பட்டது. கோலாலம்பூர் நகர மையத்தைச் சுற்றியுள்ள பகுதிகளுடன் இணைக்கும் இலகு தொடருந்து வழித்தடங்களுக்கான ஒரு வலையமைப்பை அரசாங்கம் முன்மொழிந்தது.  

### ஒப்பந்தம்

டிசம்பர் 1992-இல் அரசாங்கத்திற்கும் இஸ்டார் நிறுவனத்திற்கும் இடையே ஓர் ஒப்பந்தம் கையெழுத்தானது.  

25 நிலையங்களைக் கொண்ட அசல் அமைப்பு (27.4 கி.மீ. - 17.0 மைல்) நீளம் கொண்டது. இரண்டு கட்டங்களில் கட்டப்பட்டது. முதல் கட்டம் (12.4 கி.மீ. - 7.7 மைல்); 14 நிலையங்களைக் கொண்டது. இரண்டாம் கட்டம் (15 கி.மீ. - 9.3 மைல்); 11 நிலையங்களைக் கொண்டது. இரண்டு கட்டங்களும் முறையே டிசம்பர் 1996 மற்றும் சூலை 1998-இல் திறக்கப்பட்டன.  

## செந்தூல் தீமோர் எல்ஆர்டி நிலைய தள அமைப்பு

| <span style=color:#FE8E10>**AG/SP தெற்கு திசை**</span> | → (→)
→ (→) |  |
| --- | --- | --- |
| <span style=color:#721422>**AG/SP வடக்கு திசை**</span> |  |  |
| **L1 - முதலாவது மாடி** | பொருட்கள் வைக்குமிடம் |  |
| **G - தெருநிலை** | சாலைவழி | } |

## காட்சியகம்
**செந்தூல் தீமோர் எல்ஆர்டி நிலையக் காட்சிப் படங்கள்:**